
Abstract: Reception studies reveal the necessity for gaining knowledge and measuring the effects of the public 
communication of values, norms and actions which lay the groundwork of strategic culture. The demonstration 
defines operational terminology and fundaments reception theory on practical exemples, which analyze the 
interpretation practices of the audience with regard to the security discourse. The case study will present a security 
debate measuring its effects on the national audience reception. The national identity together with the social, 
psychological and cultural forces form the principal variables that contribute to the understanding and interpretation 

1. Audienţa naţională, sfera publică și societatea 

civilă 

Strategia naţională de apărare a țării pentru pe- 
rioada 2015-2019 „definește interesele şi obiectivele 
naţionale de securitate, prezintă o evaluare a mediu- 
lui de securitate, identifică principalele ameninţări, 
riscuri şi vulnerabilităţi la adresa intereselor funda- 
mentale ale României şi formulează principalele di- 
recţii de acţiune pentru asigurarea securităţii naţio- 
nale”.! 

Strategia naţională de apărare afirmă ca obiec- 
tiv principal necesitatea asigurării „coeziunii și con- 
sensului la nivel naţional în probleme vitale pentru 
țara noastră”?, misiune ce validează necesitatea 
studierii modului în care audiența naţională per- 
cepe cultura de securitate cu scopul consolidării 
raporturilor de cooperare strategică la nivelul sfe- 
rei de securitate. 

Planificarea de către diferitele segmente ale 
audienței naţionale a acţiunilor individuale sau co- 
lective (economice, politice, strategice etc.) rezul- 
tă în urma procesului de recepție și interpretare a 
mesajelor transmise prin intermediul comunicării 
oficiale. Comunicarea strategică poate fi definită 
ca un proces bazat pe cercetare psiho-socială, cu 
rol normativ, utilizând o cunoaștere juridico-admi- 


nistrativă și care are ca scop planificarea și reali- 
zarea de acţiuni de interes strategic. Rolul comu- 
nicării strategice nu este doar informativ, ci tin- 
tește către mobilizarea și influențarea atitudinilor 
indivizilor sau grupurilor. În acest sens, comuni- 
carea strategică urmărește ca mesajul transmis 
să aibă efecte și să atingă rezultatele prevăzute 
în implementarea valorilor și programelor de se- 
curitate naţională. Comunicarea strategică aplica- 
tă se bazează pe analiza, monitorizarea și eva- 
luarea efectelor comunicării asupra audienței. 
Întrucât, sfera publică se manifestă prin inter- 
mediul platformelor de comunicare ce revelă for- 
marea opiniei publice, comunicarea se poate rea- 
liza de la margine către centru, reverberând la ni- 
vel instituțional conflicte sociale pre-existente. În 
viziune habermasiană*, sfera publică are capaci- 
tatea de a sintetiza și a transporta teme de interes 
social și de securitate la nivelul instituțional unde 
au loc deciziile, atâta timp cât între sfera publică 
formală și cea non-formală graniţele sunt mobile. 4 
La nivelul distincţiei formale între semnificaţia 
termenilor „audienţă” și „public”, folosiţi în sens 
echivalent, avem în vedere faptul că sfera publică 
este percepută ca fiind compusă din publicuri, în 
timp ce audiența este compusă din grupuri a că- 

ror identitate socială este definită de cunoștințele, 
practicile și valorile unui grup. 

Publicul este definit de către Dicţionarul de 
psihologie socială drept „categorie socială și sta- 
tistică ce desemnează o colectivitate de persoane 
puţin numeroasă sau foarte numeroasă, concen- 
trată sau dispersată spaţial, omogenă sau etero- 
genă din diferite puncte de vedere (sex, vârstă, 
grad de instrucţie, profesie, aparenenţă politică, 
ideologică, rezidenţă), care are, însă, în comun 
un centru de interes sau informații identice sau si- 
multane la un moment dat. Dată fiind marea va- 
rietate a acestor preocupări sau centre de interes 
avem, practic, de-a face nu cu un singur public, ci 
cu numeroase publicuri. (...) În societatea mo- 
dernă coexistă publicuri participante și asistente, 
dispersate și concentrate, organizate, instituționa- 
lizate și spontane, îndeplinind fiecare dintre ele 
funcţii și roluri specifice”.5 

Publicul este definit ca „suport al relaţiilor publi- 
ce”. „Din punct de vedere tipologic, literatura de spe- 
cialitate distinge între următoarele tipuri de public: 

a) publicul de masă este un rezultat al unui 
larg interes, resimţit în toate segmentele de opi- 
nie, pentru receptarea mesajelor. Această catego- 
rie de public nu se caracterizează, deci, prin co- 
munitatea aprecierii „în masă” sau unanime a me- 
sajelor, ci prin comunitatea de interese; 

b) publicuri dispersate sunt cele care valori- 
zează divergent mesajele; 

c) publicuri concentrate valorizează relativ si- 
milar mesajele, dar şi cooperează între ele pentru 
creşterea autorităţii sursei care emite mesajele 
respeciive; 

d) publicuri omogene valorizează convergent 
acelaşi tip de mesaj şi manifestă o frecvenţă ridi- 
cată în receptarea mesajelor; 

e) publicuri eterogene rezultă prin agregarea 
unor segmente de opinie relativ eclectice, intere- 
sate constant faţă de un gen anume de mesaj, 
dar valorizându-l sensibil diferit; 

f) publicuri locale — determinate pe criterii ex- 
clusiv spaţiale; 

g) public participant — când se afirmă prin parti- 
cipare nemijlocită la acţiune; 

h) public receptor — caracterizat prin atitudine 
preponderent pasivă în raport cu mesajele; 

i) public mondial — rezultat din transmisiunile în 
direct a unor manifestări de anvergură mondială, 
de exemplu, campionatul de fotbal. 

După gradul de instituţionalizare a sursei de 
mesaj, se mai cunosc: publicuri organizate şi ne- 
organizate, publicuri instituţionalizate şi publicuri 
neinstituționalizate”.” 

Identitatea socială se raportează la factori pre- 
cum coeziunea grupului și influenţa socială pe care 
îi luăm în considerare atunci când analizăm datele 
unui grup ţintă. Deoarece sfera publică este com- 
pusă din publicuri, conversia termenului de „audien- 


tă” în cel de „public” se produce atunci când semni- 
ficaţia termenului „audienţă” este reconfigurată în 
sensul filosofiei politice: „plecând de la membrii au- 
dienței ajungem la cetățeni, pornind de la locul re- 
cepției audienței ajungem la societatea civilă”.8 

Selectivitatea în procesul de recepție a mesa- 
jelor oficiale și formarea orizonturilor de așteptare 
ca factori generatori ai opiniei publice variază în 
funcţie de epoca istorică, în strânsă legătură cu 
faptul că orice grup manifestă o ideologie proprie 
exprimată prin opinii și cunoaștere. Audienţa con- 
stituită din persoane, grupuri sau societate se ba- 
zează pe opinii, a căror diversitate este constituită 
de forțe divergente sau, în alţi termeni, „scinditur 
incertum studia in contraria multitudinis”? (mulţi- 
mea nesigură este împărţită de opinii contrare). 

Apartenența la grup, așa cum au remarcat cer- 
cetătorii din domeniul identităţii sociale, devine re- 
levantă în contextul spaţiului public. Cercetătorii 
în psihologie socială sunt de părere că făcând 
parte dintr-un grup, opinia personală este modela- 
tă prin normele, credinţele și valorile împărtășite 
ce caracterizează grupul de care aparținem. În 
acest sens, identitatea (cine suntem şi cum tre- 
buie să acționăm) este o problemă de acordare 
între opinia personală referitoare la mediul social 
și evenimente cheie și valorile grupului cu care re- 
zonăm.! Pentru a oferi un exemplu, profesorul de 
studii culturale, Robert N. St. Clair, opinează că, 
în lumea militară, sinele public are valoare emble- 
matică și investește gradul militar cu respect, indi- 
ferent de vârstă, etnie sau genti, în contrast cu 
lumea civilă. Cercetătorul Van Dijk consideră că 
opiniile funcţionează mai mult pe un criteriu eva- 
luativ de tipul binele opus răului. Cu toate aces- 
tea, conform lui Van Dijk, credinţele sunt accep- 
tate ca adevărate de anumite grupuri sociale: „sa- 
vanţi, experţi, membri ai partidelor și asociaţiilor, 
membri ecleziastici”1? etc., grupurile manifestând 
atitudini în fața problemelor sociale ca imigrația. 
Criza refugiaților în Europa a determinat multe 
state să recurgă la măsuri de securitate sporite 
prin întărirea granițelor și limitarea fluxurilor de 
migranţi, altele prin impunerea de controale se- 
vere la frontiere cu scopul stopării trecerilor ilega- 
le de frontieră. Cercetătorul Alexandra Sarcinschi 
opinează că fenomenul migraţiei „a generat pro- 
bleme demografice, sociale și economice, dar a 
manifestat deopotrivă beneficii de aceeași natu- 
ră”15, întrucât „România are un rol complex în ca- 
drul acestui fenomen, deși este țară de origine, în 
interiorul fluxurilor de migraţie este, simultan, ţară 
de tranzit și de destinație”. 

Conform clasificării făcute în anii '60 de către 
psihologul social, Raymond Bauer?5, audiența par- 
ticipă eterogen la procesul dezbaterii publice și 
are capacităţi variabile de codificare și decodifica- 
re a unui mesaj oficial. El introduce conceptul de 
„audienţă activă”. 

Având drept cadru de referință societatea de- 
mocratică și consumeristă, Frank Biocca vorbește 
despre individul abstract al audienței active, 
caracterizându-l drept „un cetățean independent, 
raţional și autonom”, în timp ce „audiența pasivă” 
este vulnerabilă la influenţe și are un comporta- 
ment non-selectiv.1€ 

Măsurarea efectelor unui mesaj dominant asu- 
pra audienței revelă faptul că situarea într-un con- 
text social concret și recursul la o varietate de „re- 
surse simbolice” pot conduce la rezistenţă și ati- 
tudine critică.!” Recepţia realizată din perspectiva 
opiniilor publice, valorilor culturale, indicatorilor 
sociali și economici, personalităţii (preferinţe, apti- 
tudini), accesului la tehnologie, obiceiurilor de con- 
sum, gradului de participare civică, criteriului etno- 
grafic (apartenenţa la o regiune, limbă, etnie, reli- 
gie) fundamentează identitatea la nivel de grup, 
rezistența sau coeziunea socială, acţiunile colecti- 
ve și caracterul democratic oferind o viziune asu- 
pra unei audienţe reale.!5 Audienţa abstractă se 
preocupă cu decodificarea unui „mesaj dominant” 
ce reflectă cadrul relaţiilor de putere la nivel insti- 
tuţional. Studiul de faţă se referă, în principal, la 
categoria „audienței abstracte”, rezultată din inter- 
acțiunea transmițătorilor cu receptorii (fie ei privi- 
tori sau cititori), care decodifică și interpretează 
un mesaj plurisemantic într-un context eterogen, 
supus la o mare varietate de stimuli și influenţe. În 
procesul decodificării unui mesaj de către o au- 
diență, avem în vedere circuitul comunicării alcă- 
tuit din: transmiţător, receptor, mesaj sau informa- 
ție comunicată, context și cod (un sistem comun 
de semne lingvistice). 

Stuart Hall este unul dintre principalii teoreti- 
cieni ai studiilor de recepţie, el descriind patru eta- 
pe în comunicarea unui mesaj dominant: produc- 
ţia, circulaţia, utilizarea și reproducerea unui me- 
saj.!* Teoria recepţiei are la bază o abordare inter- 
pretativă din partea receptorului care decodifică un 
mesaj, conform principiului că interpretarea mesa- 
jului variază în funcţie de audienţă. Cu toate aces- 
tea, codificarea unui mesaj controlează recepţia 
sa, atâta timp cât un mesaj permite un număr limi- 
tat de interpretări, și nu unul infinit.2 Deoarece 
studiile de recepţie folosesc principiul interpretativ 
în acord cu variabilele care influențează recepta- 
rea mesajului, așa cum remarcă sociologul Sonia 
Livingstone, receptarea textului, adică a mesajului, 
poate fi solicitantă și poate necesita folosirea cu- 
noașterii extra-textuale pentru a înțelege, a inter- 
preta și a trece la acţiune, plecând de la premisa 
că audiența se conectează la tehnologie pentru a 
accesa un discurs sau informaţie relevantă unei 
teme particulare. Termenul „interpretare” poate în- 
semna ori determinarea înţelesului unui discurs 
din punctul de vedere formal și compozițional sau 
poate semnifica maniera psihologică în care un 
destinatar decodifică un discurs. °? 


Filosoful Paul Ricoeur elaborează o teorie a 
procesului de interpretare și opinează că orice co- 
municare are ca scop transmiterea de informații. 
În opinia sa, discursul necesită două semne de 
bază — un subiect și un predicat, ce sunt unite 
într-o sinteză ce are implicaţii dincolo de dis- 
curs.22 În acest sens, interpretarea unui discurs 
are la bază procesul deductiv atâta timp cât 
pentru înțelegerea unui discurs, operăm conexiuni 
și completăm cu informaţii extra-textuale porţiuni 
de sens excluse din formatul standard. Principiile 
coerentei, principiile analogiei, interpretării locale 
și trăsăturilor generale ale contextului vin în com- 
pletarea regulilor de decodificare a unui discurs și 
oferă repere de interpretare prin înțelegerea for- 
mei de organizare a informaţiei comunicate prin 
intermediul discursului.2* 

În completarea acestei idei, există aspecte ale 
discursului pe care receptorul le poate folosi în 
decodificarea unui anumit fragment de discurs. 
Totuși, receptorul are mai multă cunoaștere decât 
cea implicată de discurs, cunoaștere referitoare la 
scopul mesajului, funcţia comunicării, cunoaște- 
rea socio-culturală, care poate presupune o rigu- 
roasă specializare în decodarea unui mesaj.2 

La nivel general, un discurs poate funcţiona pe 
baza unui anumit scenariu, care devine relevant 
atât în procesul retoric de concepere a discursului, 
cât și prin tematizarea sa. Procesul tematizării la 
nivelul discursului poate activa o anumită repre- 
zentare de tipul unui scenariu pentru receptor. Dis- 
cursul se compune dintr-o parte sintactică, una te- 
matică și o parte retorică. Structura tematică pre- 
supune o anumită concepție vizavi de o problemă. 

Brown și Yule au separat aspecte ale procesu- 
lui de interpretare a intenţiilor unui transmiţător în 
crearea unui discurs. Acestea implică: analiza 
funcţiilor comunicării (cum să interpretezi un me- 
saj), folosind o cunoaștere socio-culturală genera- 
lă (cunoștințe despre lume) și determinarea de- 
ducțţiilor sau inferențelor care trebuie făcute. Pro- 
cesul de interpretare a unui discurs necesită re- 
cursul la o înţelegere convenţională a cunoștin- 
telor despre lume, inferează Brown și Yule, avan- 
sând o abordare psihologică sau raţională a înţe- 
legerii, cu scopul decelării gradului de predictibi- 
litate manifestat de atitudinea receptorului atunci 
când se înfățișează o anumită stare de fapt.% 

Receptorul operează un amplu proces deduc- 
tiv atât în decodificarea/înțelegerea unui discurs, 
cât și în interpretarea lui pentru a putea stabili ca- 
re au fost intenţiile celui care a produs discursul. 

Conform ideii formulate de Schank (1979), în- 
țelegerea umană depinde atât de factorul cunoaș- 
tere personală, cât și de perspectiva asupra lumii, 
destinatarul, când primește discursul, va încerca 
în mod normal să construiască o reprezentare 
(modelul său) a stării de fapt comunicate de emi- 
țător. Această versiune uni-direcțională de bază a 

comunicării discursului reprezintă o abstractizare 
dincolo de interacțiunea complexă care se întâm- 
plă între ce își imaginează transmiţătorul despre 
receptor și viceversa în situațiile normale de dis- 
curs.26 

Plecând de la Ferdinand de Saussure, relațiile 
de sens cuprinse în limbaj nu aparţin numai ling- 
visticii, ci şi relaţiilor sociale. Asociată de regulă 
cu opera lui Rolland Barthes și Umberto Eco”, 
semiotica este definită de Arthur Asa Berger ca 
un „sistem ce se referă la elementele și produce- 
rea de sens într-un text și modurile de cunoaște- 
re, precum și codurile necesare pentru a înțelege 
un discurs”. În contextul jurnalismului de televi- 
ziune, personajele sunt dezvăluite dincolo de cu- 
vintele proprii, deoarece discursul presupune o 
atitudine și un punct de vedere. În analiza se- 
mioticii discursului televizat, Asa Berger propune 
o schemă de analiză a semnelor importante: 

1) Identificarea semnificanţilor importanţi (care 
este sistemul care ofera înțeles semnelor, care 
sunt codurile, problemele ideologice și sociale im- 
plicate); 

2) Structura paradigmatică a textului: opoziţia 
centrală pe care este construit textul, perechile de 
opoziții care figurează în diverse categorii, dacă 
aceste opoziții au importanţă psihologică sau so- 
cială; 

3) Structura sintagmatică a textului: dacă sunt 
aspecte formulaice care au dat forma textului; 

4) Cum afectează mediul televiziunii textul; 

5) Contribuţii teoretice: în ce fel teoria discur- 
sului mediatic se poate aplica analizei 
semiotice.28 

Studierea discursului de securitate în apariții 
televizate, în ziare, reviste, publicaţii digitale și 
studii de specialitate naţionale fundamentează 
procesul de recepție a audienței. De asemenea, 
studiile de recepţie inițiază sondaje de opinie la 
nivelul populaţiei civile. 

Printr-o analiză sociologică digitală, putem de- 
cela faptul că audiența canalelor de informaţii ale 
Armatei manifestă încredere ridicată în mesajul 
transmis de experţi faţă de subiecte de actualitate 
și importanță și că audiența atribuie canalelor 
menţionate valoare de prestigiu, modelându-și ati- 
tudinile și opiniile în ceea ce privește realitatea 
mediului de securitate, bazat pe informaţiile trans- 
mise prin intermediul canalelor media oficiale. Aici 
avem în vedere principalele ediţii electronice ale 
publicaţiilor tiparite și site-urile canalelor audio/vi- 
deo, populare în rândul societăţii civile, ca postul 
de radio „Vocea Armatei”, site-ul canalului video 
„Studioul de Televiziune și Film al MApN” şi ediția 
electronică a publicaţiei „Observatorul militar”. 
Deoarece accesul la tehnologie facilitează impli- 
carea cetățenilor în viața publică, sociologii denu- 
mesc prin termenul de „democraţie cibernetică” 
practica deliberativă și implicarea utilizatorilor de 


internet în subiecte ce dezbat viața publică. Cu 
toate acestea, se remarcă la o primă analiză de 
sociologie digitală, faptul că nu se poate discuta 
despre caracterul deliberativ al audienței generale 
referitor la temele de securitate care implică re- 
surse militare, legislație, modificări strategice, mi- 
siuni internaţionale, acestea fiind rezervate dez- 
baterii unei audienţe cu un grad înalt de expertiză. 
Mai degrabă, cetățeanul e-democraţiei, adică ce- 
tăţeanul care are acces la informaţiile transmise 
prin intermediul new-media (ediţiile digitale ale 
publicaţiilor, canalele audio-video, bloguri, site-uri, 
rețele de socializare) consolidează caracterul na- 
țional-identitar al discursului prin interacțiunea sa: 
ratingul, numărul de vizualizări, gradul în care in- 
formaţia publică este preluată și republicată, mo- 
tivația educaţiei în ceea ce privește cultura de se- 
curitate. Cercetătoarea Sonia Livingstone este de 
părere că în dezbaterea asupra democrației ciber- 
netice, utilizatorul se comportă mai mult ca un ce- 
tățean decât ca un consumator de conţinut de di- 
vertisment și de publicitate.” În acest sens, me- 
dierea dintre sfera publică formală și cea non- 
formală se realizează prin participarea „cetățenilor 
e-democraţiei” ce se validează ca o punte între 
categorii de public variate. Publicul, ce nu este in- 
clus în categoria experţilor, poate face parte din 
categoria publicului informat, conform principiului 
„fluxului de comunicare în doi paşi”, conceput de 
Lazarsfeld și Katz. Acesta reprezintă un proces 
de difuzie a informaţiei, care este transmisă de „li- 
derii de opinie, definiți ca acele persoane aflate la 
conducerea organizațiilor și instituţiilor abilitate, 
figuri publice și personalităţi media a căror in- 
fluentă se exercită prin structuri autoritare“ către 
societatea civilă, în opoziţie cu concepţia în care 
individul este înstrăinat, fiind pradă influenţei me- 
diatice”.31 

Conform unui sondaj al Institutului Român 
pentru Evaluare și Strategie — IRES referitor la 
principala sursă de informaţii pe care audiența 
publică o folosește“, realizat pe un eșantion 
multi-stratificat de 1.615 indivizi, de 18 ani și 
peste, respondenții cu studii elementare au optat 
către televiziune în proporţie maximă de 67%, 
urmați îndeaproape de cei cu studii medii, 
respectiv, 65%, în timp ce categoria celor cu 
studii superioare urmăreşte televiziunea în 
proporție medie de 48,1%. A doua sursă de 
informație ca importanță o reprezintă internetul, 
intelectualii preferându-l într-un procent ridicat de 
31,3%, urmaţi de cetățenii cu studii medii, 16%. 
Categoria de referință cu studii elementare 
folosește cel mai puţin internetul, numai într-un 
procent de 8,2%. Cu toate acestea, televiziunea 
este mediul cel mai popular în rîndul audienţelor 
de toate vârstele. Contrar acestui lucru, există 
concepţia larg răspândită că publicaţiile tipărite 
implică un grad mai ridicat de participare printr-un 

efort de înțelegere mai bun decât emsiunile televi- 
zate datorită faptului că audiența publicaţiilor tipă- 
rite are posibilitatea să acceseze un timp mai în- 
delungat conținutul mesajului.% 


2. Influenţa mediatică asupra formării opiniei 

publice 

Cercetătorii Pamela Shoemaker și Stephen 
Reese: consideră că televiziunea este un forum 
cultural, analizând punctul de vedere retoric, care 
se referă la construcţia conţinutului mediatic. Spre 
deosebire de perspectiva culturală a conţinutului, 
studiile asupra audienței sunt preocupate, în spe- 
cial cu măsura în care conținutul poate produce 
efecte. Astfel, conţinutul media poate fi clasificat 
în funcţie de atracţia la un anumit segment de pu- 
blic, efectele avute sau canalul folosit. „Formatele 
modelează audiența, iar acest efect se manifestă 
atât la nivelul individual cât și la nivelul social. Pe 
baza acestui fenomen, expunerea la un format in- 
fluențează procesele sociale, luarea de decizii și 
acţiunile colective”.35 

Un format se caracterizează printr-un emiţător, 
un text, un receptor și un nivel cultural la care se 
raportează. În mod concret, formatul este modul 
prin care sunt înțelese o serie de evenimente. 
Mass-media, canalul prin care sunt transmise me- 
sajele principalilor formatori de opinie publică, in- 
duce în rândul audienței o serie de atitudini, dise- 
minând idei la scară largă. 

La nivel general, receptorii acţionează pe baza 
modelelor prezentate de media și împărtășite la 
nivel general, atâta timp cât nu posedă surse de 
informare alternative. Cercetătorii au arătat că 
tiparul opiniei publice depinde de natura fluxului 
de mesaje dominante la un anumit moment. În 
acest context, Gothals vorbește despre schema 
„cine ce spune cui”, formulată de psihologul Carl 
Hovland, ce problematizează cum sunt audienţele 
afectate de mesaje care variază în funcţie de 
transmiţător.*” Maniera în care un mesaj persua- 
siv devine influent depinde de variabilele constitui- 
rii audienței, de credibilitatea sursei și de conţinu- 
tul mesajului. 

Fluxul informaţiei publice trebuie să asigure 
decizii informate din partea cetățenilor ca o garan- 
ție democratică de bază. Mass-media, ca o plat- 
formă de manifestare a sferei publice, ce însu- 
mează totalitatea canalelor oficiale prin care se 
transmit mesaje, iniţial, era însărcinată cu crearea 
resurselor pe care se bazează „deliberarea poli- 
tică raţională și participarea, având rolul informării 
imparțiale asupra evenimentelor internaţionale 
cheie și a problemelor, analiza riguroasă a contex- 
telor relevante, a cauzelor şi consecințelor, dez- 
baterea asupra acțiunilor”.* La polul opus, Tony 
Bennett susţine că influența mediatică, în general, 
se comportă ca un sistem de reflexe condiţionate 
care îi induc publicului să trăiască într-o lume de 


definiţii ideologice automate ce îi limitează capaci- 
tatea de mediere cognitivă reală.% 

Peter Dahlgren e de părere că „predominanta 
crescândă a mass-mediei, în special, unde logica 
comercială ce transformă comunicarea publică în 
PR, publicitate și divertisment, erodează functiile 
critice ale publicului”.40 

Prin mass-media se diseminează mesaje pe 
scară largă unui audienţe anonime, care este per- 
cepută ca o piață. Astfel, Chaffee și Metzger sunt 
de părere că maximizarea profitului în producţia 
mass-media a însemnat ţintirea celui mai mic nu- 
mitor comun: „maniera precisă de a monitoriza 
popularitatea unui anume conținut a devenit acce- 
sibilă prin servicii de rating, ceea ce a permis ca 
popularul sa fie identificat și repetat”.“ Studiile de 
recepție a audienței se concentrează pe relaţia in- 
terpretativă dintre audienţă și mediu, unde acea- 
stă relaţie este înțeleasă într-un context etnografic 
mai larg.“ 

În cercetarea empirică asupra audienței, gru- 
purile marginale sunt plasate în contrast cu cele 
dominante, iar efectele care fac obiectul sondaju- 
lui depind de variabile ca nivelul de educație și re- 
zistenţa la caracterul persuasiv al unui mesaj. 

Raportat la caracterul persuasiv al unui mesaj, 
studiile cognitive au arătat că schimbarea frec- 
ventă a opiniei poate fi corelată cu nivelurile mai 
scăzute de inteligență din cauza tendinței recep- 
torilor de a acţiona pe baza unui mesaj persuasiv, 
însă, atunci când mesajul a fost echivoc, s-a ma- 
nifestat, ca efect, atitudinea de schimbare a opi- 
niei atâta timp cât receptorii nu au acţionat pe ba- 
za unei convingeri reale, mesajul lăsând loc diferi- 
telor interpretări, ceea ce a avut ca efect schim- 
barea opiniei de la un moment la altul, neexistând 
acele repere sau semnificanţi care ar fi implicat 
adoptarea unei poziţii bine definite. 

Experții în domeniul științelor sociale, Gilens și 
Murakawa citează studiul efectuat de cercetătorii 
Carmines și Kuklinski“, care au descoperit că 
„semnale de la legislatorii în care societatea avea 
încredere au mărit siguranţa receptorilor la pro- 
bleme dificile precum un nou sistem de apărare 
anti-rachetă”.““ Studiul menţionat precizează că în 
primii doi ani ai președinției lui Reagan, mesajele 
elitei în ceea ce privește cheltuielile de apărare 
(așa cum au fost colportate de mass-media) erau 
în mod majoritar împotriva creșterilor de cheltuieli. 
Ca urmare, relaţia dintre conştientizarea politică și 
acceptarea cheltuielilor de apărare au fost diferite 
pentru Democraţi (a căror preferință era consis- 
tentă cu mesajul elitei) și Republicani (a căror 
preferinţă era inconsistentă cu mesajul). Conexiu- 
nea evidentă între politica de apărare a guvernu- 
lui federal și cea a administraţiei Reagan, ar fi pu- 
tut avea implicaţii asupra celor mai puţin informaţi 
politic. Pentru grupul opozanților lui Reagan cu un 
nivel scăzut de educaţie, înlocuirea referinţelor la 

guvernul federal cu administrația Reagan a con- 
dus ca un sfert din cei care ar fi fost predispuși să 
susțină politica de apărare să o respingă. Adău- 
garea de informaţie politică la problema construc- 
tiei de apărare, a redus cu jumătate numărul opo- 
zanţilor lui Reagan cu un grad de informare ridi- 
cat, care susțineau construcţia, dar printre cei mai 
puţin informaţi opozanți, adaugarea de informare 
politică nu a facut, practic, nicio diferență. ^> 

Părerea că audiența ar fi pe de-a întregul o 
masă omogenă necritică este eronată, atâta timp 
cât studiile clasice au demonstrat că publicul este 
multilateral în decodarea mesajului transmis de 
elite, contextul în care el se înscrie fiind, de ase- 
menea, important. 

„Poziţia socio-demografică, cultura, contextul 
discursului, resursele socio-cognitive, identitatea 
națională, forțele psiho-dinamice”“% sunt doar câ- 
teva criterii pe care Sonia Livingstone le enumeră 
atunci când discută despre procesul de 
interpretare a audienței: fragmentarea audienței 
largi și audiența naţională sunt câteva direcţii de 
cercetare bazate pe studii canonice în domeniu, 
prin amplasarea cercetării pe  cordoonatele 
spaţiu-timp, și pe diferențele culturale care 
constituie fundamentul informativ al cercetării. ^7 

Un exemplu referitor la recepţia culturii de se- 
curitate vizează mesajele transmise prin interme- 
diul canalelor sociale ale instituţiilor abilitate: 
Ministerul Apărării Naţionale, Ministerul Afacerilor 
Interne, Serviciul Român de Informații. Discursul 
determină în aceste cazuri o interacţiune cu au- 
diența ce poate fi reprezentată la un nivel scăzut 
sau ridicat de implicare, unde nivelul ridicat de im- 
plicare presupune elaborarea unei interpretări re- 
zultată în urma decodării mesajului, construind o 
reprezentare a lumii rezultată în urma integrării 
mesajului în context real. 

Greenwald și Levitt descriu maniera în care ni- 
velul de implicare în recepţia unui mesaj poate 
varia de la lipsa atenţiei focalizate la înțelegere 
determinată de răspunsul individual motivat de re- 
ferințe personale: „în modelul lui Krugman, au- 
diența experimentează «referințe personale» sau 
«legături» cu mesajul, fapt care are ca urmare 
elaborarea unei interpretări. Nivelul scăzut de im- 
plicare, este caracterizat de «schimbări de aten- 
ție», corespunzând lipsei de atenţie focalizate”. 
Nivelurile de implicare determinate de interacţiu- 
nea cu textul — vizualizări, likeuri, comentarii, dis- 
tribuiri — sunt corelate cu maniera în care comuni- 
carea poate rezulta în schimbări de atitudine și 
comportament. 

Două niveluri de implicare, preatenţia (cel mai 
scăzut nivel de implicare) și înțelegerea (cel mai 
ridicat) trebuie luate în considerare în interacţiu- 
nea audienței față de mesajul transmis prin cana- 
lele sociale ale instituţiilor abilitate de securitate. 


Studiu de caz: răspunsul opiniei publice 
faţă de situaţia reintroducerii serviciului militar 
obligatoriu 

Cercetarea asupra dezvoltării audienței naţio- 
nale în studiile de securitate este relevantă pentru 
asigurarea unei comunicări publice eficiente, în 
contextul actual al noilor riscuri teroriste asime- 
trice. Însă, această cercetare are un rol semnifica- 
tiv prin măsurarea efectelor discursului de securi- 
tate corelate cu determinarea gradului de coeziu- 
ne la nivel social relevat de opinii, atitudini, cre- 
dințe față de probleme de securitate, politici și 
programe. Un subiect de actualitate apărut în sfe- 
ra publică, în lumina ultimelor evenimente pe plan 
european, îl reprezintă problema efectuării stagiu- 
lui militar: există posibilitatea ca recrutarea să re- 
devină obligatorie sau nu? 

Prin intermediul unei analize sociologice digita- 
le, la o simplă căutare pe internet cu tema „servi- 
ciu militar obligatoriu”, o serie de surse oficiale și 
neoficiale, de cotidiene afiliate sau independente, 
se pronunţă referitor la această temă, care a luat 
amploare, în urma unei declaraţii a ministrului 
Apărării, Mihai Fifor, în cadrul unei conferințe de 
presă, din luna august a anului 2018. Potrivit de- 
claraţiei, ministrul afirmă că: „vă reamintesc faptul 
că stagiul militar în România este suspendat, nu 
anulat. Este o discuţie care apare tot mai des şi 
sunt câteva state care au stagiul militar obligato- 
riu, cum este Suedia, dacă nu mă înşel. Am dis- 
cutat de multe ori lucrul acesta, dar există o anali- 
ză pragmatică faţă de acest subiect”49 

Serviciul militar obligatoriu a fost desființat prin 
legea nr. 395/2005, după această dată, serviciul 
militar devenind voluntar. Efectul a fost, conform 
unui articol din publicația Capital, acela că doar 
unul din 40 de tineri cu vârsta până în 35 de ani, 
alege să facă serviciul militar”, spre deosebire de 
alte state europene în care conscripția urmează o 
tradiţie seculară. 

Potrivit unui material de informare publică din 
editorialul oficial al Armatei, Observatorul Militar, 
semnat de către dl. Florin Șperlea, și formulat ca 
o replică la numeroasele articole ce au apărut în 
spațiul public, dezbătând reintroducerea serviciu- 
lui militar ca posibilitate imediată, cităm: „austriecii 
și-au exprimat aceeași dorință (de a insitui servi- 
ciul militar obligatoriu) într-un referendum, în anul 
2013, iar Consiliul pentru Apărarea Statului din 
Lituania a decis să reintroducă temporar, pentru 
cinci ani, serviciul militar obligatoriu. Norvegia a 
hotărât, în 2014, extinderea serviciului militar în 
rândul femeilor. În Danemarca, Estonia, Grecia, 
Norvegia și Turcia, țări membre NATO, armata 
este obligatorie, iar Elveţia și Finlanda și-au păs- 
trat, de asemenea, tradiția conscripției”.5! 

În urma declaraţiei privitoare la posibilitatea luă- 
rii în considerare a serviciului militar obligatoriu, ca- 
nalele media au preluat informaţia, unele formulând 

titluri senzaţionale, altele aducând argumente pro și 
contra, oferind clarificări, enunţând concluzii. Site-ul 
Playtech lansează întrebarea „ce șanse are servi- 
ciul militar obligatoriu să revină?” și afirmă că „mi- 
nistrul Mihai Fifor a explicat că toate confuziile plea- 
că și de la faptul că serviciul militar în România a 
fost suspendat și nu anulat, așa că unii se așteaptă 
să redevină obligatoriu”.52 

În mediul on-line, problema se învârte în jurul 
termenului „suspendat”, ale cărui conotații implică 
revenirea la vechiul sistem de conscripţie la un 
anumit moment. 

DI. Florin Șperlea face precizări cu referire la 
societatea civilă. Datele sondajului realizat de 
către INSCOP, în anul 2016, reflectă percepţia 
audienței largi asupra temei de dezbatere: peste 
60% din români ar fi de acord cu introducerea 
serviciului militar obligatoriu. Alte sondaje, făcute 
de unele publicaţii, după declaraţiile ministrului 
Mihai Fifor, au demonstrat că există, încă, pro- 
cente semnificative care se pronunţă în favoarea 
conscripției. Este foarte probabil să fie un răspuns 
la lipsa locurilor de muncă și un eventual reper de 
stabilitate al multor familii de a rămâne reunite 
aici, de a nu mai lua calea străinătăţii, deci un răs- 
puns social la o problemă de securitate naţională, 
dar discutabil, așadar, în substratul său.%* 

Reacția societății civile, ce aderă în proporţie de 
peste 60% la eventualitatea reinstaurării serviciu- 
lui militar obligatoriu, validează subiectul ca fiind de 
importanţă pe plan social, economic și strategic. 

Preferinţa unei părți a audienței către reactiva- 
rea serviciului militar poate fi explicată prin recur- 
sul la teoria realistă a relaţiilor internaţionale prin 
sporirea capabilităţilor militare. Potrivit concepției 
realiste, fiecare stat încearcă să își protejeze in- 
dependenţa și suveranitatea de posibile amenin- 
țări de agresiune, care ar putea tulbura echilibrul 
puterii dintre state. Teoria realistă nu stipulează 
preexistenta intenţiilor de agresiune în mediul in- 
ternaţional, însă teoria expune incertitudinea refe- 
ritoare la riscuri potenţiale și necesitatea capacită- 
tii de anticipare. Mearsheimer susţine că incertitu- 
dinea variază pe coordonatele spaţiu-timp, dar nu 
poate fi nicidecum ignorată.5* 

În tradiţia realistă a teoriei internaţionale, un 
concept-cheie îl reprezintă „balanța puterii”. 
„Dougherty și Pfaltzgraff au enumerat patru princi- 
pii fundamentale ale perspectivei referitoare la ba- 
lanţa puterii: 

1) Naţiunile state sunt actorii principali într-un sis- 
tem internaţional compus din state independente; 

2) Politica internă și externă sunt diferite în 
mod distinct de politica naţională; 

3) Politica internaţională este o luptă pentru 
putere într-un mediu internaţional anarhic; 

4) Statele au capacităţi diferite pentru a înde- 
plini obiective și pentru a-și apăra interesele”.% 

Astfel, atitudinea audienței față de problematica 


reintroducerii serviciului militar poate fi justificată la 
nivelul teoriei relaţiilor internaţionale prin ceea ce 
Baldwin definește ca elemente ale puterii naţionale 
(denumite în anumite locuri „resurse” sau „efecti- 
ve”) ce au rolul de a menţine balanţa puterii.5€ 


3. Audienţa ca reţea socială în epoca internetului 

În procesul de legitimizare și delegitimizare, re- 
levat prin caracterul deliberativ și normativ pe ca- 
re îl posedă audiența formată din experții ce anali- 
zează cultura de securitate (cu referire la seg- 
mentul educaţional, de cercetare și operativ), au- 
diența are capacitatea de a valorifica oportunităţi 
și de a semnala riscuri la nivelul factorilor de deci- 
zie, ca rezultat al proceselor de recepţie și inter- 
pretare ce contureză direcţii de acţiuni. 

În acest context, internetul capătă un rol din ce 
în ce mai important. În strânsă conexiune cu teo- 
ria conform căreia internetul are un rol deter- 
minant în modelarea proceselor sociale și în 
practicile de recepție ale audienței, sociologul 
Emmanuel Castells teoretizează noua societate 
bazată pe rețelele de comunicare, dând exemplul 
piețelor financiare globale ce funcţionează în timp 
real prin intermediul rețelelor electronice, interne- 
tului, pe care îl numește „o reţea a rețelelor”, și 
prin intermediul „hypertext”. Astfel, el afirmă că 
guvernarea depinde la nivelul decizonal de reţele 
informaţionale, odată ce mișcările sociale se pe- 
trec atât la nivel local, cât și la nivel global, atâta 
timp cât sunt activate prin intermediul internetului. 

În acest context, sfera publică este structurată 
prin intermediul rețelelor informaţionale care sunt 
configurate cu ajutorul tehnologiei. 

Poziția deţinută în structura socială permite anu- 
mitor actori sociali să creeze rețele de comunica- 
re. Castells stipulează că mecanismul prin care ac- 
torii sociali guvernează sfera publică este dual prin: 

a) abilitatea de a construi rețele, de a progra- 
ma și reprograma rețeaua în funcţie de scopul său; 

b) abilitatea de a conecta și a asigura coope- 
rarea între diferitele rețele prin partajarea de sco- 
puri comune și combinarea resurselor în timp ce 
deturnează competiţia altor rețele prin intermediul 
cooperării strategice.” 

Conform lui Castells, diferitele rețele strategice — 
reţeaua media, științifică, tehnologică, militară și de 
securitate — converg în puncte de conexiune. 

O altă modalitate de recepție a unui mesaj re- 
levă rețeaua informaţională ca sursă de influenţă 
socială. Lazarsfeld și Katz sunt doi cercetatori în 
psihologie socială, care au conceput noţiunea de 
„flux al transmiterii informaţiei în doi pași”. Acest 
concept se referă la un proces de difuzie a infor- 
maţiei, care este transmisă de liderii de opinie că- 
tre societatea civilă. 

Pe lângă necesitatea apartenenţei la un grup și 
îmbrăţișarea unei opinii, procesul în care opinia 
se formează este, de asemenea, unul dintre su- 

biectele asupra cărora cercetarea audienței se 
poate concentra, el fiind studiat mai ales de cer- 
cetătorii în psihologie politică ce stabilesc relaţii 
între evenimente, actori și grupuri. 

Formarea opiniei publice nu rezultă numai prin 
mesajele pe care media le formulează explicit, ci 
și prin excluderea anumitor teme din conștiința 
publică. Castells afirmă: „ce nu există în media, 
nu există în conștiința publică, chiar dacă există o 
prezență fragmentară în minţile indivizilor”. 

În concordanță cu noţiunea de conștiință publi- 
că, ce reprezintă o problemă filosofică amplă, exi- 
stă în literatura de specialitate cel puţin două teorii: 
cea hegeliană, care privește fiinţa ca pe o manifes- 
tare a conștiinței, și cea determinist socială, care are 
valenţele unui argument de tip economist. Mobili- 
zarea cetățenilor prin intermediul telefoanelor mo- 
bile și a internetului a schimbat configuraţia sferei 
publice, prin maniera de comunicare a informaţiilor, 
și, implicit, a schimbat modalitatea de recepție și 
acțiune a audienței. Castells susține că este dificil 
pentru guverne să ascundă sau să manipuleze in- 
formaţia: „dezbaterea și mobilizarea sunt abordate 
de mii de oameni, fără coordonare centrală, dar cu 
un scop comun”. Tehnologia informaţiei și a comu- 
nicaţiei afectează în mod diferit nivelul ierarhic 
unde au loc deciziile, ce conduce către descentrali- 
zare prin performanţa în tehnologia informaţiei, în 
timp ce performanţa în comunicare conduce către 
o mai bună centralizare prin propulsarea deciziilor 
către nivelul superior.” 

Economistul și sociologul Frederich Hayek ela- 
borează o teorie faimoasă în articolul său „Între- 
buințarea cunoașterii în societate”, studiu citat de 
teoreticienii echilibrului general și de economiștii 
informaţiei.5 Hayek argumentează că actorii so- 
ciali acționează atât pe baza unei cunoașteri loca- 
le, cât și pe baza cunoașterii circumstanțelor gu- 
vernate de coordonatele spaţiale și temporale. 

În acest sens, James Curranf! lansează o pro- 
blemă filosofică de amploare, argumentând, însă, 
că problemele structurii sociale, dinamica ideolo- 
giei, configurarea ierarhică a puterii sociale nu pot 
fi determinate numai prin practica interpretativă a 
audienței. 


Concluzii 

Studiul audienței se ramifică în domenii diverse 
și conexe ca sociologia, filosofia, politica și studii- 
le culturale, precum și mass-media, și analizează 
efectele pe care media le are asupra publicului, 
ținând cont de contextul socio-cultural în acord cu 
timpul la care se desfășoară cercetarea. Impor- 
tanţa sa se relevă, totodată, prin analiza participă- 
rii și implicării audienței în societatea civilă, prin 
angajamentul său. În strânsă legătură cu audiența 
sunt noţiunile de sferă publică și de opinie publi- 
că. Studii clasice asupra opiniei publice formulate 
de Lippman, Berelson și alţii, au considerat că au- 


diența manifestă un răspuns emoţional și imediat 
la subiecte publice controversate, ce pot avea 
consecințe pe termen lung.®? Prin urmare, audien- 
ta poate acţiona pe baza unei slabe sau bune in- 
formări, având o atitudine critică față de mesajul 
persuasiv sau una de permeabilitate la el. 

Studiile asupra audienței în domeniul securității 
își relevă importanţa prin cercetarea efectelor dis- 
cursului de securitate și, în același timp, cunoașş- 
terii culturii de securitate în rândul populaţiei civi- 
le, analizând percepţia, practicile de interpretare 
și cunoașterea audienței referitoare la teme de 
securitate naţională cu profunde implicaţii sociale, 
configurând strategii de cooperare durabile între 
sfera civilă şi cea militară. Nu în ultimul rând, stu- 
diile de audienţă își relevă importanţa prin supor- 
tul civil în implementarea deciziilor, țintind către 
angajamentul categoriilor de audienţă în perspec- 
tiva unei comunicări democratice performante. 

